b"\n_START_ARTICLE_\nIchak\n_START_PARAGRAPH_\nIchak \xc3\xa9s un poble de Jharkhand, \xc3\x8dndia al districte d'Hazaribagh a uns 12\xc2\xa0km al nord d'Hazaribagh. La seva import\xc3\xa0ncia resideix en el fet que el 1771 fou convertida en capital dels rages de Ramgarh. Aix\xc3\xb2 fou degut a una disputa entre Mukund Singh, raja de Ramgarh, i el seu parent Tej Singh, cap de l'ex\xc3\xa8rcit i que reclamava la corona; aquest darrer havia anat a Patna el 1771 a demanar ajut al capit\xc3\xa0 Camac que li va posar a disposici\xc3\xb3 una for\xc3\xa7a sota el tinent Goddar; Mukun Singh, despr\xc3\xa9s d'una breu resist\xc3\xa8ncia, va fugir i Tej Singh va rebre Ramgarh fixant-se el tribut en 40.000 r\xc3\xbapies a l'any; Ramgarh va quedar sota control brit\xc3\xa0nic i Ichak va esdevenir la nova capital. La fortalesa en la que van residir els rages \xc3\xa9s l'edifici principal de la vila. La poblaci\xc3\xb3 el 1872 era de 8.999 i el 1881 de 7.346."